O libro verde

O libro verde (en ) é un filme estadounidense de 2018 dirixido por Peter Farrelly. Ambientado no ano 1962, inspírase na historia real dunha xira musical do pianista clásico e de jazz afroamericano Don Shirley (Mahershala Ali) polo Deep South acompañado do italoamericano Frank "Tony Lip" Vallelonga (Viggo Mortensen), que serve como condutor e gardacostas de Shirley. O filme foi escrito por Farrelly, Brian Hayes Currie e o fillo de Vallelonga, Nick Vallelonga, baseándose en entrevistas co seu pai e con Shirley, así como en cartas que o seu pai lle escribiu á súa nai. O filme recibe o seu título por The Negro Motorist Green Book, unha guía de mediados do século XX para viaxeiros afroamericanos escrita por Victor Hugo Green.

O libro verde estreouse internacionalmente no Festival Internacional de Cinema de Toronto o 11 de setembro de 2018, onde gañou o premio People's Choice. Estreouse posteriormente nos cinemas dos Estados Unidos o 16 de novembro de 2018, distribuído por Universal Pictures, e recadou máis de 306 millóns de dólares en todo o mundo. O filme recibiu valoracións positivas por parte da crítica, con aclamacións ás interpretacións de Mortensen e Ali, aínda que recibiu tamén certo criticismo pola súa representación de Shirley.

O libro verde gañou o premio National Board of Review ó mellor filme de 2018, e tamén foi escollido como un dos 10 mellores filmes do ano polo American Film Institute. O filme recibiu numorosos galardóns e nomeamentos, e na 91ª edición dos Oscar gañou os premios de mellor filme, mellor guión orixinal e mellor actor secundario para Mahershala Ali.

Estreouse en galego o 27 de abril de 2022 a través da TVG.

 Personaxes 
 Viggo Mortensen como Frank "Tony Lip" Vallelonga
 Mahershala Ali como Don Shirley
 Linda Cardellini como Dolores Vallelonga
 Sebastian Maniscalco como Johnny Venere
 Dimiter D. Marinov como Oleg
 Mike Hatton como George
 P.J. Byrne como Produtor executivo
 Iqbal Theba como Amit
 Joe Cortese como Gio Loscudo
 Maggie Nixon como Copa Coat Check Girl
 Von Lewis como Bobby Rydell
 Don Stark como Jules Podell
 Anthony Mangano como Copa Bouncer Danny
 Frank Vallelonga como Rudy Vallelonga
 Randal Gonzalez como Gorman
 Nick Vallelonga como Augie
 Tom Virtue como Morgan Anderson
 Brian Distance como Macon Cop #2
 Dennis W. Hall como Wise Guy Mags
 Brian Stepanek como Graham Kindell
 Montrel Miller como Birmingham Hotel Waiter

 Notas 

 Véxase tamén 
 Bibliografía 
  An interview with director Peter Farrelly and composer Kris Bowers about the film's soundtrack.

Categoría:Filmes de 2018
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Peter Farrelly
Categoría:Filmes rodados en Nova Orleáns
Categoría:Filmes rodados en Luisiana
Categoría:Filmes ambientados en Indiana
Categoría:Filmes ambientados en Nova York
Categoría:Filmes ambientados en Xeorxia, Estados Unidos de América
Categoría:Filmes ambientados en Nova Orleáns
Categoría:Filmes ambientados en 1962
Categoría:Filmes sobre racismo
Categoría:Filmes sobre temática LGBT dos Estados Unidos de América
Categoría:Óscar ó mellor filme
Categoría:Filmes cuxo guionista gañou o Óscar ó mellor guión orixinal
Categoría:Globo de Ouro á mellor película - Comedia ou musical
Categoría:Filmes de Amblin Entertainment
Categoría:Filmes de Universal Pictures
Categoría:Filmes de Participant Media
Categoría:Filmes de DreamWorks
Categoría:Filmes de 2018 con versión en galego